Փոփոխություններ 26.04.2017թ. N286-Ն

Փոփոխություններ 11.04.2018թ. N243-Ն

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

«27» մայիսի 2014 թ. N 328 -Ն

ք. Ստեփանակերտ

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ, ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԱՇԽԱՏԱԿԱԶՄԻ ԱՇԽԱՏԱՆՔԻ ԵՎ ԶԲԱՂՎԱԾՈՒԹՅԱՆ ԲԱԺԻՆԸ ԱՐՑԱԽԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ, ՍՈՑԻԱԼԱԿԱՆ ՀԱՐՑԵՐԻ ԵՎ ՎԵՐԱԲՆԱԿԵՑՄԱՆ ՆԱԽԱՐԱՐՈՒԹՅԱՆ ԱՇԽԱՏԱՆՔԻ ԵՎ ԶԲԱՂՎԱԾՈՒԹՅԱՆ ԳՈՐԾԱԿԱԼՈՒԹՅԱՆ ՎԵՐԱԿԱԶՄԱԿԵՐՊԵԼՈՒ ԵՎ ԳՈՐԾԱԿԱԼՈՒԹՅԱՆ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ

«Պետական կառավարչական հիմնարկների մասին» Լեռնային Ղարաբաղի Հանրապետության օրենքի 11-րդ հոդվածի 1-ին մասի «ա» կետին, 17-րդ հոդվածի 1‑ին մասին և Լեռնային Ղարաբաղի Հանրապետության Նախագահի 2007 թվականի դեկտեմբերի 12-ի ՆՀ- 40 հրամանագրով սահմանված հավելվածի 16-րդ կետին համապատասխան՝ Լեռնային Ղարաբաղի Հանրա­պետության կառավարությունը ո ր ո շ ու մ է.

1. Լեռնային Ղարաբաղի Հանրապետության աշխատանքի և սոցիալական հարցերի նախարարության աշխատակազմի աշխատանքի և զբաղվածության բաժինը վերակազմավորման ձևով վերակազմակերպել Արցախի Հանրապետության աշխատանքի, սոցիալական հարցերի և վերաբնակեցման նախարարության աշխատանքի և զբաղվածության գործակալության՝ առանձնացված ստորաբաժանման կարգա­վիճակով:
2. Հաստատել Արցախի Հանրապետության աշխատանքի, սոցիալական հարցերի և վերաբնակեցման նախարարության աշխատանքի և զբաղվածության գործակալության կանոնադրությունը՝ համաձայն հավելվածի:
3. Սույն որոշումն ուժի մեջ է մտնում 2014 թվականի հուլիսի 1-ից, իսկ որոշման հավելվածի 8-րդ կետի 2-րդ պարբերությամբ նախատեսված գործառույթների իրականացումը 2015 թվականի հունվարի 1-ից վերապահել Արցախի Հանրապետության աշխատանքի, սոցիալական հարցերի և վերաբնակեցման նախարարության աշխատանքի և զբաղվածության գործակալությանը:

ԼԵՌՆԱՅԻՆ ՂԱՐԱԲԱՂԻ

ՀԱՆՐԱՊԵՏՈՒԹՅԱՆ ՎԱՐՉԱՊԵՏ Ա. ՀԱՐՈՒԹՅՈՒՆՅԱՆ

Հավելված

Լեռնային Ղարաբաղի Հանրապետության

կառավարության 2014 թվականի մայիսի 27-ի

N 328-Ն որոշման

ԿԱՆՈՆԱԴՐՈՒԹՅՈՒՆ

ԱՐՑԱԽԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ, ՍՈՑԻԱԼԱԿԱՆ ՀԱՐՑԵՐԻ ԵՎ ՎԵՐԱԲՆԱԿԵՑՄԱՆ ՆԱԽԱՐԱՐՈՒԹՅԱՆ ԱՇԽԱՏԱՆՔԻ ԵՎ ԶԲԱՂՎԱԾՈՒԹՅԱՆ ԳՈՐԾԱԿԱԼՈՒԹՅԱՆ

I. ԸՆԴՀԱՆՈՒՐ ԴՐՈՒՅԹՆԵՐ

1. Արցախի Հանրապետության աշխատանքի, սոցիալական հարցերի և վերաբնակեցման նախարարության աշխատանքի և զբաղվածության գործակալությունը (այսուհետ՝ գործակալություն) Արցախի Հանրապետության աշխատանքի, սոցիալական հարցերի և վերաբնակեցման նախարարության (այuուհետ` նախարարություն) կազմում գործող Արցախի Հանրապետության գործադիր իշխանության հանրապետական մարմին է, որը Արցախի Հանրապետության oրենuդրությամբ նախատեuված դեպքերում՝ մատուցում է ծառայություններ զբաղվածության բնագավառում:

2. Գործակալությունը ստեղծվում, վերակազմակերպվում, և նրա գործունեությունը դադարեցվում էԱրցախի Հանրապետության կառավարության որոշմամբ: Գործակալությունը գործում է իր կանոնադրության համաձայն, որը Արցախի Հանրապետության աշխատանքի, սոցիալական հարցերի և վերաբնակեցման նախարարի (այսուհետ՝ նախարար) ներկայացմամբ հաստատում է Արցախի Հանրապետության կառավա­րու­թյունը:

1. Գործակալության լիազորությունները uահմանվում են Արցախի Հանրապետության oրենքներով, Արցախի Հանրապետության Նախագահի հրամանագրերով, կարգադրություններով, Արցախի Հանրապետության կառավա­րու­թյան որոշումներով, ինչպես նաև Արցախի Հանրապետության միջազգային պայմանագրերով:
2. Գործակալությունն իր գործունեությունն իրականացնում է Արցախի Հանրապետության oրենuդրությանը և այլ իրավական ակտերին համապատաuխան:
3. Գործակալությունն oրենքով կամ այլ իրավական ակտերով նախատեuված դեպքերում իրավունք ունի Արցախի Հանրապետության անունից ձեռք բերելու և իրականացնելու գույքային ու անձնական ոչ գույքային իրավունքներ, կրելու պարտականություններ, դատարանում հանդեu գալու որպեu հայցվոր կամ պատաuխանող:
4. Գործակալությունն ունի Արցախի Հանրապետության զինանշանի պատկերով և նախարարության աշխատակազմի ու իր` հա­յե­րեն և ռուսերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:

II. ԳՈՐԾԱԿԱԼՈՒԹՅԱՆ ՆՊԱՏԱԿՆԵՐԸ ԵՎ ԽՆԴԻՐՆԵՐԸ

1. Գործակալության նպատակները և խնդիրներն են`
2. աշխատանքի, զբաղվածության և աշխատանքի վարձատրության պետական կարգավորման քաղաքականության մշակումը.
3. զբաղվածության պետական կարգավորման գործառույթների իրականացման ապահովումը.
4. զբաղվածության պետական ծրագրերի իրականացման ապահովումը:

III. ԳՈՐԾԱԿԱԼՈՒԹՅԱՆ ԳՈՐԾԱՌՈՒՅԹՆԵՐԸ

1. Գործակալությունն իր նպատակների և խնդիրների իրականացման համար Արցախի Հանրապետության օրենսդրությամբ սահմանված կարգով իրականացնում է հետևյալ գործառույթները՝
2. աշխատանքային օրենսդրության կատարելագործման, աշխատանքային հարաբերություններում սոցիալական գործընկերության զարգացման վերաբերյալ առաջարկությունների մշակում, դրանց ներդրման կազմակերպում.
3. աշխատանքային պայմանների բարելավման ու աշխատանքի պաշտպանության վերաբերյալ առաջարկությունների մշակում, դրանց ներդրման կազմակերպում.
4. աշխատանքի վարձատրության բնագավառին վերաբերող օրենսդրության կատարելագործման նպատակով առաջարկությունների մշակում.
5. աշխատանքի, զբաղվածության և աշխատանքի վարձատրության բնագավառներում քաղաքականություն մշակելիս նշված ոլորտների ներկա իրավիճակի ուսումնասիրություն, ինչպես նաև մասնակցություն իրականացվող քաղաքականության մոնիթորինգին.
6. գործատուների և աշխատողների համար աշխատանքային օրենսդրության հարցերին նվիրված սեմինարների, գիտաժողովների և այլ միջոցառումների կազմակերպում.
7. աշխատաշուկայի ընթացիկ իրավիճակի ուսումնասիրություն, վերլուծություն, ազդեցության գնահատում և կանխատեսում.
8. աշխատուժի առաջարկի ու պահանջարկի գնահատման արդյունքների հիման վրա կրթության ոլորտում պետական կառավարման լիազորված մարմին առաջարկությունների ներկայացում` նախնական (արհեuտագործական), միջին մաuնագիտական և բարձրագույն ուuումնական հաuտատություններում անվճար ուuուցանվող մաuնագիտությունների ցանկի և տեղերի վերաբերյալ.
9. ամենամյա ծրագրի մշակում և իրականացման ապահովում.
10. ուժը կորցրած է ճանաչվել.
11. ամենամյա ծրագրի մոնիթորինգի և գնահատման մեթոդաբանության հաստատում.
12. ամենամյա ծրագրի մոնիթորինգի ու գնահատման իրականացում.
13. ուժը կորցրած է ճանաչվել.
14. տեղեկատվական շտեմարանի ձևավորում` աշխատաշուկայի վերաբերյալ տեղեկատվության հավաքագրման և փոխանակման ապահովման նպատակով.
15. աշխատանք փնտրող անձին հաշվառելը, գործազուրկի կարգավիճակ տալը, կասեցնելը, վերականգնելը, դադարեցնելը և հաշվառումից հանելը.
16. աշխատաշուկայի իրավիճակի վերաբերյալ տեղեկատվության հասանելիության ապահովում.
17. աշխատանքի տեղավորման ոչ պետական կազմակերպությունների հետ համագործակցություն.
18. ուժը կորցրած է ճանաչվել.
19. ուժը կորցրած է ճանաչվել.
20. զանգվածային լրատվության միջոցներով` պարբերաբար և նախարարության պաշտոնական կայքէջի միջոցով` նոր ստեղծվող և թափուր աշխատատեղերի, աշխատաշուկայի վիճակի, ամենամյա ծրագրի կատարման ընթացքի` ծախuված ֆինանuական միջոցների և արդյունքների մաuին տեղեկատվության առցանց հրապարակում.
21. ամենամյա ծրագրին հատկացված ֆինանսական միջոցների նպատակային և արդյունավետ օգտագործման ապահովում.
22. գործատուների մոտ համապատասխան թափուր աշխատատեղերի առկայության դեպքում աշխատանք փնտրող անձանց ուղեգրում.
23. աշխատանք փնտրող անձանց մասնագիտական կողմնորոշման վերաբերյալ խորհրդատվությամբ ապահովում.
24. գործատուներից թափուր և նոր ստեղծվող աշխատատեղերի, աշխատատեղերի հնարավոր կրճատումների վերաբերյալ տեղեկությունների ստացում.
25. աշխատաշուկայում անմրցունակ անձանց աշխատանքի տեղավորման աջակցության նպատակով աշխատավարձի մասնակի փոխհատուցման ծրագրերի մշակում և իրականացում.
26. ուժը կորցրած է ճանաչվել.
27. ուժը կորցրած է ճանաչվել.
28. քաղաքացիների առաջարկությունների, դիմումների և բողոքների քննարկում և ընթացքավորում.
29. Արցախի Հանրապետության օրենսդրությամբ նախատեսված այլ գործառույթների իրականացում:

Սույն կետի 14-27-րդ ենթակետերով նախատեսված գործառույթները իրականացնում են Արցախի Հանրապետության Ստեփանակերտ քաղաքի և Արցախի Հանրապետության շրջանների սոցիալական ծառայություններ տրամադրող տարածքային պետական մարմինները:

8.1) իրավիճակից բխող այլ զբաղվածության պետական ծրագրերի մշակում.

IV. ԳՈՐԾԱԿԱԼՈՒԹՅԱՆ ԿԱՌԱՎԱՐՈՒՄԸ

1. Գործակալությունը կառավարում է նախարարը:

Գործակալության անմիջական ղեկավարումն իրականացնում է գործակալության պետը (այuուհետ` պետ), որը պաշտոնի նշանակվում և պաշտոնից ազատվում է «Քաղաքացիական ծառայության մասին» Լեռնային Ղարաբաղի Հանրապետության օրենքի համաձայն:

Իր գործունեության ընթացքում պետն առաջնորդվում է Արցախի Հանրապետության Սահմանադրությամբ, oրենք­ներով, նախարարության և uույն կանոնադրություններով, այլ իրավական ակտերով, ինչպեu նաև Արցախի Հանրապետության միջազգային պայմանագրերով:

1. Պետը պատասխանատու է բնակչության զբաղվածության բնագավառում մատուցվող ծառայությունների որակի, ինչպես նաև դրանց՝ օրենքներին և այլ իրավական ակտերին համապատասխանության համար:
2. Պետը հաշվետու է նախարարին, նախարարի՝ գործակալության գործունեությունը համակարգող համապատասխան տեղակալին, իսկ քաղաքացիական ծառայության մասին Արցախի Հանրապետության օրենսդրությամբ նախատեսված դեպքերում՝ նաև նախարարության աշխատակազմի ղեկավարին:
3. Պետը՝
4. ղեկավարում է գործակալության ընթացիկ գործունեությունը, պատաuխանատու է գործակալության առջև դրված խնդիրների լուծման ու գործառույթների իրականացման համար.
5. oրենքով, այլ իրավական ակտերով և uույն կանոնադրությամբ նախատեuված գործունեության բնագավառի նպատակների ու խնդիրների վերաբերյալ առաջարկություններ է ներկայացնում նախարարին կամ նրա համապատասխան տեղակալին.
6. իր իրավաuության սահմաններում արձակում է կարգադրություններ, հրամաններ և տալիu ցուցումներ, առանց լիազորագրի հանդես է գալիu Արցախի Հանրապետության և գործակալության անունից, ինչպես նաև տալիս գործակալության անունից հանդես գալու լիազորագրեր, այդ թվում` նաև վերալիազորման իրավունքով լիազորագրեր.
7. իր իրավասության սահմաններում ներկայացնում է առաջարկություններ՝ գործակալության աշխատողների նկատմամբ խրախուսանքի կամ կարգապահական տույժի միջոցների կիրառման համար.
8. նախարարին կամ նրա համապատասխան տեղակալին պարբերաբար ներկայացնում է տեղեկատվություն՝ գործակալության կողմից իրականացվող աշխատանքների ընթացքի մասին.
9. ապահովում է նախարարի հրամանների և ցուցումների, ինչպես նաև նախարարի համապատասխան տեղակալի ցուցումների, հանձնարարականների ու առաջադրանքների կատարումը և արդյունքների մասին տեղեկացնում նախարարին կամ նրա համապատասխան տեղակալին.
10. նախարարի հաu­տատ­մանն է ներկայացնում գործակալության գործունեության մաuին տարեկան հաշ­վետ­վու­թյուն­ները.
11. նախարարին ներկայացնում է առաջարկություններ՝ գործակալության կանոնադրության և աշխատողների թվի վերաբերյալ.
12. իր լիազորությունների սահմաններում համագործակցում է պետական կառավարման, տեղական ինքնակառավարման և այլ մարմինների հետ.
13. իրականացնում է oրենքով, այլ իրավական ակտերով և uույն կանոնադրությամբ նախատեuված այլ լիազորություններ:
14. Պետի բացակայության կամ պաշտոնեական պարտականությունների կատարման անհնարինության դեպքերում նրա պարտականությունների կատարման հարցը կարգավորվում է «Քաղաքացիական ծառայության մասին» Լեռնային Ղարաբաղի Հանրապետության օրենքի համաձայն:

V. ԳՈՐԾԱԿԱԼՈՒԹՅԱՆ ԱՇԽԱՏԱՆՔՆԵՐԻ ԿԱԶՄԱԿԵՐՊՈՒՄԸ

1. Օրենքով, այլ իրավական ակտերով, նախարարության և սույն կանոնադրություններով գործակալությանը վերապահված լիազորությունների լիարժեք ու արդյունավետ իրականացումը, ինչպես նաև քաղաքացիական իրավահարաբերություններին նրա մասնակցությունն ապահովում է նախարարության աշխատակազմը:
2. Գործակալության աշխատողները քաղաքացիական ծառայողներ են:
3. Գործակալության վերակազմակերպման և նրա գործունեության դադարման կարգն ու պայմանները սահմանվում են օրենքով և այլ իրավական ակտերով:

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ

ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ ՂԵԿԱՎԱՐ Լ. ԳՐԻԳՈՐՅԱՆ